1.

U odjeljku IV.a poglavlja IV. glave I. dijela II.: (a) nakon članka 103.g umeće se sljedeći pododjeljak: „Pododjeljak II.a Program distribucije voća u školama Članak 103.ga Potpora za dobavu voća i povrća, prerađevina voća i povrća i banana za djecu 1. Pod uvjetima koje mora odrediti Komisija, od školske godine 2009./2010. nadalje, potpora Zajednice dodjeljuje se za: (a) dobavu proizvoda iz sektora voća i povrća, prerađevina voća i povrća i banana za djecu u školskim ustanovama, uključujući jaslice, ostale predškolske ustanove, osnovne i srednje škole; i (b) određene, s tim povezane troškove logistike i distribucije, opreme, komuniciranja, praćenja i ocjenjivanja. 2. Države članice, na nacionalnoj i regionalnoj razini, koje žele sudjelovati u programu, prethodno sastavljaju strategiju njegove provedbe te posebno njegov proračun koji uključuje: doprinose Zajednice i nacionalne doprinose, trajanje, ciljnu skupinu, prihvatljive proizvode i uključenost odgovarajućih zainteresiranih sudionika. Također predviđaju dodatne mjere potrebne kako bi program postao učinkovit. 3. Prilikom sastavljanja strategija, države članice sastavljaju popis proizvoda od voća i proizvoda, prerađevina voća i povrća i banana, koje u okviru svojih programa navode kao prikladne. U taj popis, međutim, nisu uvršteni proizvodi isključeni mjerom koju je Komisija usvojila na temelju članka 103.h točke (f). Svoje proizvode odabiru na temelju objektivnih kriterija koji mogu uključivati sezonski karakter, raspoloživost proizvoda ili ekološka pitanja. S tim u vezi, države članice mogu dati preporuku za proizvode koji potječu iz Zajednice. 4. Potpora Zajednice iz stavka 1. ne smije: (a) premašivati 90 milijuna EUR po školskoj godini; niti (b) 50 % troškova dobave i s time povezanih troškova iz stavka 1. ili 75 % takvih troškova u regijama koje ispunjavaju uvjete u okviru cilja konvergencije u skladu s člankom 5. stavkom 1. Uredbe Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu (**), kao i u najudaljenijim regijama iz članka 299. stavka 2. Ugovora; niti (c) pokrivati troškove koji ne uključuju dobavu i s tim povezane troškove iz stavka 1. 5. Potpora Zajednice iz stavka 1. dodjeljuje se svakoj državi članici na temelju objektivnih kriterija te na temelju udjela djece od 6 do 10 godina starosti. Međutim, države članice koje sudjeluju u programu pojedinačno dobivaju najmanje 175 000 EUR potpore Zajednice. Države članice koje sudjeluju u programu svake godine, na temelju svojih strategija, podnose zahtjev za dobivanje potpore Zajednice. Na zahtjev država članica, Komisija odlučuje o konačnim iznosima unutar proračunskih sredstava. 6. Potpora Zajednice iz stavka 1. ne smije se koristiti kao zamjena financiranja ni jednog postojećeg nacionalnog programa distribucije voća u školama ili drugih programa distribucije u školama koji uključuju voće. Međutim, ako država članica već ima program koji bi na temelju ovog članka bio pogodan za potporu Zajednice te ako ga namjerava proširiti ili učiniti učinkovitijim, uključujući, s obzirom na ciljnu skupinu programa, njegovo trajanje ili prikladne proizvode, potpora Zajednice može se odobriti pod uvjetom da se poštuju ograničenja iz stavka 4. točke (b), s obzirom na udjel potpore Zajednice u ukupnom nacionalnom doprinosu. U tom slučaju država članica u svojoj strategiji navodi način na koji svoj program namjerava proširiti ili ga učiniti učinkovitijim. 7. Države članice mogu, uz potporu Zajednice, odobriti nacionalnu potporu za dobavu proizvoda i povezane troškove iz stavka 1. Ti troškovi također mogu biti pokriveni doprinosima iz privatnog sektora. Države članice nacionalnu potporu također mogu odobriti za financiranje dodatnih mjera iz stavka 2. 8. Program distribucije voća u školama ne dovodi u pitanje ni jedan zaseban nacionalan program distribucije u školama, a koji je u skladu s pravom Zajednice. 9. Zajednica također može financirati, na temelju članka 5. Uredbe (EZ) br. 1290/2005, mjere informiranja, praćenja i ocjenjivanja koje se odnose na program distribucije voća u školama, uključujući podizanje javne svijesti o tome, kao i mjere umrežavanja. (b) ispred članka 103.h umeće se sljedeći naslov: „Pododjeljak III. Postupovne odredbe ” (c) u članku 103.h dodaje se sljedeća točka: „(f) odredbe u vezi s programom distribucije voća u školama iz članka 103.ga, uključujući: popis proizvoda ili sastojaka koji trebaju biti izuzeti iz programa distribucije voća u školama, konačnu dodjelu potpore među državama članicama, financijsko poslovanje i upravljanje proračunom i s time povezane troškove, strategije država članica, dodatne mjere i mjere informiranja, praćenja, ocjenjivanja i umrežavanja.”